Nr. 137 7. oktober 2021

Kunngerð um broyting í kunngerð um ókeypis koppseting ímóti ávísum smittandi sjúkum

(Tilboð til ávísar vandabólkar o.a.)

§ 1

Í kunngerð nr. 151 frá 29. oktober 2020 um ókeypis koppseting ímóti ávísum smittandi sjúkum verða gjørdar hesar broytingar:

**1.** Í § 5, stk. 1, nr. 4 verður “BMI > 40” broytt til: “BMI > 35”.

**2.** Í § 5, stk. 1 verða aftan á nr. 4 sum nýggj nr. sett:

“5) Børn eldri enn 6 mánaðir, har læknin metir, at heilsustøðan er av slíkum slagi, at influensa hevur við sær álvarsligan heilsuvanda.

6) Húski hjá barni, ið er í øktum vanda fyri at fáa álvarsliga influensu sbrt. § 5, nr. 5.”

Nr. 5-8 verða eftir hetta nr. 7-10.

**3.** § 5, stk. 1, nr. 8, 1. pkt., sum verður nr. 10, 1. pkt., verður orðað soleiðis:

“10) Starvsfólk innan heilsuøkið og umsorganarøkið, sum arbeiða við viðgerð, røkt og umsorgan av borgarum, sum eru í serligum vandabólki fyri at fáa álvarsamar sjúkugongdir vid influensa sbrt. nr. 1-9 og sum eru nevnd í litra a til dd:”

**4.** § 5, stk. 2 og 3 verða orðað soleiðis:

“*Stk. 2.* Koppsetingin verður veitt sum ein 4-valent influensakoppseting, sbr. tó stk. 3.

*Stk. 3.* Koppsetingin verður veitt sum ein 4-valent háskamtur, højdosis, influensakoppseting til persónar, sum hava fylt 82 ár innan 15. januar 2022, og til persónar eldri enn 65 ár, sum búgva á ellisheimi, røktarheimi, røktarbústaði ella líknandi. Koppingarevnið kann eisini bjóðast persónum, sum hava fylt 67 ár, og sum ikki tola onnur tøk koppingarevni.”

**5.** Í § 5 verður sum stk. 4 sett:

“*Stk. 4.* Koppseting verður bjóðað lesandi, næmingum, ófaklærdum o.ø., ið røkja størv svarandi til tey í § 5, stk. 1, nr. 10 nevndu yrkjum, og sum arbeiða við viðgerð, røkt og umsorgan av borgarum, sum eru í serligum vanda fyri at verða álvarsliga sjúkir, um teir fáa influensu.”

§ 2

Henda kunngerð kemur í gildi dagin eftir, at hon er kunngjørd.

Heilsumálaráðið, 7. oktober 2021

**Kaj Leo Holm Johannesen (sign.)**

landsstýrismaður

/ Turid Arge (sign.)